《中秋与空上人同宿华严寺》
唐代·冷朝阳

埽榻相逢宿，论诗旧梵宫。磬声迎鼓尽，月色过山穷。

庭簇安禅草，窗飞带火虫。一宵何惜别，回首隔秋风。

作者简介：唐润州江宁人。代宗大历四年，登进士第。不待授官，即归乡省亲，一时诗人多为诗以送。后为泽潞节度使薛嵩从事。德宗兴元初，任太子正字。为诗工写景，长于五律。